


					

 NOTĂ DE FUNDAMENTARE
	
Secţiunea 1
Titlul proiectului de act normativ

	
HOTĂRÂRE 
privind aprobarea bugetului de venituri şi cheltuieli pe anul 2026 al Regiei Naţionale a Pădurilor - Romsilva, aflată  sub autoritatea Ministerului Mediului, Apelor şi Pădurilor

	Secţiunea a 2-a
Motivul emiterii actului normativ


	2.1
	Sursa proiectului de act normativ
	                Inițiativa Ministerului Mediului, Apelor și Pădurilor.
În temeiul art.108 din Constituţia României, republicată, al art.7 din Hotărârea Guvernului nr. 123/2026  privind aprobarea măsurilor de organizare şi funcţionare, precum şi de reorganizare ale Regiei Naţionale a Pădurilor - Romsilva, cu modificările ulterioare și al art. 4 alin (1) lit.a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară cu modificările și completările ulterioare.

	2.2 
	Descrierea situaţiei actuale

	     În conformitate cu prevederile Hotărârii Guvernului nr. 123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor - Romsilva, cu modificările ulterioare, Regia Națională a Pădurilor – Romsilva funcționează ca „regie autonomă de interes național, aflată sub autoritatea statului, prin autoritatea publică centrală pentru silvicultură”. Totodată, potrivit Legii nr. 15/1990 privind reorganizarea unităților economice de stat ca regii autonome şi societăți comerciale, cu modificările şi completările ulterioare, Regia „funcționează pe bază de gestiune economică şi autonomie financiară.” 
    Regia Națională a Pădurilor –  Romsilva are ca scop principal administrarea fondului forestier proprietate publică și privată a statului pentru gestionarea durabilă a pădurilor, consolidarea rezilienței lor și creșterea contribuției acestora la limitarea efectelor schimbărilor climatice. 
Romsilva are următoarele atribuții şi competente principale:  
· În domeniul silviculturii, exploatării lemnului şi cinegetic: aplică Strategia națională pentru păduri 2030 potrivit domeniului de competență,
asigură administrarea fondului forestier proprietate publică şi privată a statului, precum şi a celui aparținând altor deținători pe care îl are în administrare pe bază de contract, asigură integritatea fondului forestier administrat şi pentru care prestează servicii silvice prin măsuri tehnice şi organizatorice care să conducă la prevenirea tăierilor ilegale, etc;
· În domeniul ariilor naturale protejate:  asigură managementul conservării biodiversității şi promovarea dezvoltării durabile prin intermediul unităților sale cu personalitate juridică constituite în scopul administrării, parcurilor naționale, a parcurilor naturale, a ariilor naturale protejate care se suprapun geografic cu acestea şi a altor arii naturale protejate preluate în administrare de la autoritatea responsabilă, conform prevederilor legale și contractelor de administrare încheiate cu aceasta, etc.
· În domeniul creșterii, exploatării și ameliorării cabalinelor, prin Direcția de creștere, exploatare și ameliorare a cabalinelor: aplicarea strategiei și implementarea programelor de ameliorare genetică a cabalinelor de rasă, gestionarea activităților de creștere, calificare și exploatare a efectivelor de cabaline din hergheliile și depozitele de armăsari proprii, organizarea și desfășurarea de competiții hipice, etc.

         Costurile de desfășurare a activităților menționate anterior se acoperă din veniturile încasate din valorificarea bunurilor și/sau serviciile prestate.


	2.3
	Schimbări preconizate
	         Prin proiectul bugetului de venituri și cheltuieli pe anul 2026 se propune realizarea unui nivel al veniturilor totale de 3.550 milioane lei, rezultând o creștere a acestora cu 3,0% comparativ cu valoarea realizată în anul 2025, iar nivelul cheltuielilor totale este de 3.445 milioane de lei, înregistrându-se o creștere a acestora cu același procent, ceea ce duce în anul 2026 la realizarea unui profit brut de 105 milioane lei.
          La elaborarea proiectului de buget de venituri și cheltuieli pe anul 2026 sunt respectate prevederile Legii nr.43/2026 a bugetului de stat pe anul 2026, ale Legii nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung, ale Ordonanței de urgență a Guvernului nr. 89/2025 pentru modificarea și completarea Legii nr. 227/2015 privind Codul fiscal, reglementarea unor măsuri fiscal-bugetare, precum și pentru modificarea și completarea unor acte normative  cu modificările și completările ulterioare, precum și  ale Ordonanței de urgență a Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ - teritoriale sunt acționari unici sau majoritari sau dețin direct ori indirect o participație majoritara.
          La fundamentarea elementelor de venituri s-au avut în vedere următoarele:
    -  recoltarea din pădurile proprietate publică a statului și proprietatea altor deținători administrate de Regia Națională a Pădurilor – Romsilva, a unui volum total de  9,35 milioane m3 de masă lemnoasă;
    -  în acțiunea de valorificare a altor resurse din fondul forestier, la nivelul Regiei Naționale a Pădurilor-Romsilva se vor comercializa fructe de pădure, ciuperci comestibile, plante medicinale, carne de vânat și  vânat viu, păstrăvi de consum etc;
     -   venituri din contracte de administrare și din prestări servicii silvice; 
     -  din comercializarea în condiții de eficiență atât a masei lemnoase, cât și a celorlalte resurse enumerate mai sus, va rezulta o cifră de afaceri de 3.150,0 milioane lei.
           În categoria „alte venituri din exploatare” sunt incluse: venituri din valorificarea mijloacelor fixe, venituri din vânzarea activelor, venituri din prestații aferente împăduririlor, venituri din despăgubiri, venituri din penalități ca urmare a nerespectării clauzelor contractuale, venituri din imputații datorită unor lipsuri în gestiune, venituri din taxa de participare la licitații, venituri din utilizarea fondului de conservare și regenerare a pădurilor. 
           În grupa veniturilor financiare sunt cuprinse veniturile din dobânzi, din diferențe de curs valutar, din sconturile obținute și alte venituri financiare.
           Fundamentarea elementelor de cheltuieli s-a efectuat având în vedere  programul de activitate al Regiei Naționale a Pădurilor -Romsilva pe anul 2026, precum și realizările la finele anului 2025, astfel:

           A. Cheltuieli cu bunuri și servicii:
           În categoria cheltuielilor cu bunurile și serviciile, sunt cuprinse: cheltuielile privind stocurile (cheltuieli cu materiile prime și materiale, cheltuieli privind energia și apa, cheltuieli privind materialele de natura obiectelor de inventar, etc.) și cheltuielile cu bunurile și serviciile executate de terți (cheltuieli privind întreținerea și reparațiile, cheltuieli privind colaboratorii, cheltuieli de protocol, reclamă și publicitate, cheltuieli cu sponsorizarea, cheltuieli cu transportul de bunuri și persoane, cheltuieli de deplasare, detașare, transfer, cheltuieli poștale, cheltuieli cu prestațiile efectuate de filiale, cheltuieli cu pregătirea profesională  și alte cheltuieli).
[bookmark: OLE_LINK1]           Per total, cheltuielile cu bunurile și serviciile înregistrează în anul 2026 o creștere de 5,1% comparativ cu valoarea realizată în anul 2025. 
           O pondere importantă în categoria acestor cheltuieli o reprezintă cheltuielile cu amenajarea pădurilor în valoare de 41.250 mii lei, cheltuielile privind susținerea activității de creștere, exploatare și ameliorare a cabalinelor în valoare de 70.500 mii lei  și cheltuielile cu administrarea parcurilor naturale / naționale și a Muzeului Cinegetic al Carpaților “Posada” în cuantum de 58.400 mii lei.
            Cheltuielile privind materialele de natura obiectelor de inventar sunt în valoare de 30.300 mii lei și înregistrează o creștere de 416,4% comparativ cu valoarea realizată în anul 2025, deoarece se are în vedere dotarea personalului silvic de teren cu mijloace foto-audio-video. 
Astfel în cadrul cheltuielilor privind materialele de natura obiectelor de inventar a fost prevăzută suma de 24.405 mii lei, necesară achiziției de echipamente foto-audio-video și a fost calculată astfel:
-5.300 buc. body-cam X  3.784 lei/dispozitiv = 20.055  mii lei;
-5.300 buc. sistem prindere X 484 lei / buc.     = 2.565 mii lei;
-   670 buc. stații de andocare X 2.665 lei/buc. = 1.785 mii lei;
                    TOTAL                                         =24.405 mii lei
          „Cheltuielile de protocol” au fost prevăzute la valoarea de 600 mii lei și reprezintă 30% din limita prevăzută de Codul Fiscal, respectiv 2% din „profitul brut” propus pentru anul 2026.

           Cheltuielile cu sponsorizarea în valoare de 2.720 mii lei, sunt mult sub limita prevăzută de codul fiscal, respectiv 20% din impozitul pe profit și constau în principal în puieți forestieri acordați fie diverselor persoane juridice (asociații, fundații), fie sunt puși la dispoziție în cadrul campaniei de împăduriri, în sponsorizări cu masă lemnoasă acordată zonelor afectate de eventualele calamități, lemn de foc pentru încălzirea școlilor, etc.
       
          B. Cheltuieli cu alte impozite, taxe si varsaminte asimilate
          Cheltuielile cu taxele și vărsămintele asimilate în anul 2026 înregistrează o creștere de 3,2% comparativ cu nivelul realizat în anul 2025, rezultată în special din majorarea impozitelor și a taxelor locale,  și aici se cuprind: cheltuielile cu taxa pentru activitatea de exploatare a resurselor minerale, cheltuieli cu taxa de mediu, cheltuieli cu alte impozite și taxe (impozit pe clădiri, taxe auto, etc).

           C. Cheltuielile cu personalul
[bookmark: _Hlk201911818][bookmark: _Hlk201911905]Cheltuielile cu personalul au fost determinate în funcție de  numărul mediu de personal pentru anul 2026, luând în considerare prevederile Legii nr. 43/2026 a bugetului de stat pe anul 2026, ale Legii nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung, ale  Ordonanței de urgență a Guvernului nr. 89/2025 pentru modificarea și completarea Legii nr. 227/2015 privind Codul fiscal, reglementarea unor măsuri fiscal-bugetare, precum și pentru modificarea și completarea unor acte normative  cu modificările și completările ulterioare, precum și ale Ordonanței Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ teritoriale sunt acționari unici sau majoritari sau dețin direct ori indirect o participație majoritară, cu modificările și completările ulterioare.

[bookmark: _Hlk201913440]           
           C0. Cheltuielile de natură salarială au fost fundamentate în conformitate cu prevederile art. XXXVI din Ordonanța de urgență a Guvernului nr. 89/2025 pentru modificarea și completarea Legii nr. 227/2015 privind Codul fiscal, reglementarea unor măsuri fiscal-bugetare, precum și pentru modificarea și completarea unor acte normative, cu modificările și completările ulterioare, și înregistrează o scădere de 3,8% comparativ cu valoarea realizată în anul 2025.

          C1. Cheltuielile cu salariile în anul 2026 înregistrează o scădere de 4,6% comparativ cu nivelul realizat la sfârșitul anului 2025 și au fost calculate pentru un număr mediu de personal de 13.000 de persoane cu respectarea prevederilor Ordonanței de urgență a Guvernului nr. 89/2025 pentru modificarea și completarea Legii nr. 227/2015, cu modificările și completările ulterioare.
          Pentru anul 2026, regia nu a prevăzut majorarea/indexarea sau alte mecanisme de creștere salarială, pentru drepturile reprezentând salarii aflate în plată la data de 30 noiembrie 2025.

         C2. Bonusuri
[bookmark: _Hlk201914332]         Bonusurile au fost fundamentate în conformitate cu prevederile art. XXXVI alin.(1) lit. d) din Ordonanța de urgență a Guvernului nr. 89/2025 pentru modificarea și completarea Legii nr. 227/2015, cu modificările și completările ulterioare, conform căruia:
 “(1) Pentru anul 2026, operatorii economici care aplică prevederile Ordonanței Guvernului nr. 26/2013 (...), mențin în plată drepturile de natură salarială la data de 30 noiembrie 2025 pentru numărul de personal realizat la finele acestui an, la care se vor adăuga sumele reprezentând creșterea salariului de bază minim brut pe țară garantat în plată pentru anul 2026 și a celorlalte cheltuieli de natură salarială aferente acestuia, numai pentru personalul care intră sub incidența acestor reglementări, concomitent cu îndeplinirea următoarelor cerințe cumulative:................................................................................................
d) menținerea în plată a nivelului premiilor, primelor, bonusurilor, bonificațiilor şi a altor drepturi de natură salarială, aflate în plată în anul 2025, acordate conform prevederilor legale, în cazul operatorilor economici care nu au pierderi contabile din anii precedenți şi nu planifică pierderi în anul 2026, cu excepția sumelor ce reprezintă participarea salariaților la profit şi a cheltuielilor sociale prevăzute la art. 25 din Legea nr. 227/2015, cu modificările şi completările ulterioare, după caz.”  
Astfel, în anul 2026 bonusurile acordate de regie constau în: tichete de masă la nivelul de 16 lei/zi/salariat, lemn de foc pentru încălzirea locuinței între 4-6 mc/an/salariat, acțiuni sociale, respectiv ajutoare de naștere, ajutoare de deces, ajutoare boli grave și incurabile, etc. 

             C3. Alte cheltuieli cu personalul 
             În această categorie sunt cuprinse cheltuielile cu drepturile salariale cuvenite în baza unor hotărâri judecătorești, sunt în valoare de 1.700 mii lei, fiind prognozate sub nivelul realizat în anul 2025, având în vedere faptul că termenul de finalizare a acțiunilor aflate pe rolul instanțelor de judecată este greu de estimat.

            C4. Cheltuielile aferente contractului de mandat şi a altor organe de conducere şi control, comisii şi comitete
             În anul 2026 cheltuielile aferente contractului de mandat și a altor comisii și comitete sunt în valoare de 60.095 mii lei și au fost fundamentate în conformitate cu prevederile art.5, art.8 și art.21 din Ordonanța de urgență  a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, și ale art. 10 alin. (1),  art.13 alin. (2) și art.16 alin.(2) din Hotărârea Guvernului nr.123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor – Romsilva, conform căreia directorii direcțiilor structurii centrale,  directorii și directorii tehnici ai direcțiilor silvice regionale și respectiv șefii de ocoale silvice sunt selectați și numiți prin concurs de către directorul general al Romsilva cu contract de mandat pe o perioadă de 5 ani.

• Cheltuielile pentru Consiliul de Administrație
         Consiliul de administrație al Regiei Naţionale a Pădurilor – ROMSILVA a fost numit, conform art. 5 din Ordonanţa de urgenţă a Guvernului nr.109/2011, cu modificările şi completările ulterioare.
           Conform art.8 alin (2) din  Ordonanţa de urgenţă a Guvernului nr. 109/2011, cu modificările şi completările ulterioare: „Remunerația membrilor consiliului de administrație este stabilită de către autoritatea publică tutelară prin contractul de mandat în structura şi limitele prevăzute la art.8, alin. (3)...”.
           Art.8 alin.(3) din Ordonanţa de urgenţă a Guvernului nr.109/2011, cu modificările şi completările ulterioare, prevede: „Remunerația membrilor neexecutivi ai consiliului de administrație constă într-o indemnizație fixă lunară. Indemnizația fixă nu poate depăși de maximum două ori media pe ultimele 12 luni a câștigului salarial mediu brut lunar pentru activitatea desfășurată conform obiectului principal de activitate înregistrat de regia autonomă, la nivel de clasă, conform clasificației activităților din economia națională, comunicat de Institutul National de Statistică anterior numirii.”         
          Cheltuielile privind indemnizația Consiliului de administrație, în valoare totală de 300,0 mii lei au fost fundamentate conform contractelor de mandat în vigoare,  astfel:
-componența fixă:  5 persoane * 5.000 lei * 12 luni = 300,0 mii lei
-nu a fost prevăzută componentă variabilă.

• Cheltuielile pentru directori/directorat, au fost stabilite în conformitate cu art.21 alin.(4) din Ordonanța de urgență a Guvernului nr. 109/2011, cu modificările și completările ulterioare și ale art. 10 alin.(1) și respectiv art. 13 alin.(2)  din Hotărârea de Guvern nr.123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor – Romsilva.
         Art.21 alin.(4) din Ordonanța de urgență a Guvernului nr. 109/2011, cu modificările și completările ulterioare prevede că: „Remunerația directorilor este stabilită de consiliul de administrație şi nu poate depăși nivelul remunerației stabilit pentru membrii executivi ai consiliului de administrație. Ea este unica formă de remunerație pentru directorii care îndeplinesc şi calitatea de administratori” .
Art.8, alin (4) prevede „Remunerația membrilor executivi ai consiliului de administrație este formată dintr-o indemnizație fixă lunară și o indemnizație variabilă. Indemnizația fixă lunară nu poate depăși de maximum 3 ori media pe ultimele 12 luni a câștigului salarial mediu brut lunar pentru activitatea desfășurată conform obiectului principal de activitate înregistrat de regia autonomă, la nivel de clasă, conform clasificației activităților din economia națională, comunicat de Institutul National de Statistică anterior numirii....”
       Art.10 alin.(1) din Hotărârea Guvernului nr.123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor – Romsilva prevede că: „Directorii direcţiilor structurii centrale sunt selectaţi şi numiţi prin concurs de către directorul general al Romsilva cu contract de mandat pe o perioadă de 5 ani...”
Art.13 alin.(2) din același act normativ prevede că: „Directorii şi directorii tehnici ai direcţiilor silvice regionale sunt selectaţi şi numiţi prin concurs de către directorul general al Romsilva cu contract de mandat pe o perioadă de 5 ani…”
          Cheltuielile pentru directori/directorat, în valoare totală de 5.225,0 mii lei au fost calculate astfel: 
· Directorul general al Regiei Naționale a Pădurilor-Romsilva:
          - componenta fixă: 24.414 lei * 3 luni + 25.659  lei *9 luni = 305,0 mii lei;
          - nu a fost prevăzută componentă variabilă.
· Directorii direcţiilor structurii centrale: 
        3 persoane * 6 luni *20 000 lei = 360,0 mii lei
· Directorii şi directorii tehnici ai direcţiilor silvice regionale (DSR):
2 persoane * 19 DSR *6 luni * 20 000 lei = 4 560,0 mii lei
Art.16 alin.(2) din Hotărârea Guvernului nr.123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor – Romsilva prevede că: „Şefii de ocoale silvice sunt selectaţi şi numiţi prin concurs de către directorul general al Romsilva cu contract de mandat pe o perioadă de 5ani…”.
Cheltuieli pentru șefi de ocoale silvice, în valoare totală de 54.570 mii lei au fost calculate astfel: 
· Începând cu ianuarie 2026 au fost selectați și numiți prin concurs un număr de 225 șefi de ocoale silvice cu o valoare medie de 17000 lei / lună : 
225 persoane * 6 luni * 17000 lei / lună = 22 950 mii lei;
· În semestrul 2 2026 preconizăm că vor fi selectați și numiți prin concurs șefii ocoalelor silvice:
310 persoane * 6 luni * 17 000 lei/ lună = 31 620 mii lei.
         
  C5. Cheltuielile cu contribuțiile datorate de angajator  înregistrează o majorare de 163,2% comparativ cu nivelul realizat în anul anterior, ca urmare a:
-sentințelor civile prin care a fost stabilită obligația regiei de a plăti  contribuția de asigurări sociale suplimentare datorată  pentru condiții speciale de muncă pentru personalul silvic, cu un impact bugetar estimat în anul 2026 de 80 mil. lei;
- aplicării art.28, alin. (1) lit. k) din Legea 360/2023 privind sistemul public de pensii, cu modificările și completările ulterioare, preluate în CCM 2026 – 2028, potrivit cărora locurile de muncă pentru muncitorii angrenați în activităţile de exploatări forestiere, sortare şi transport material lemnos sunt considerate locurile de muncă în condiţii speciale pentru care angajatorul datorează contribuție pentru asigurările sociale suplimentară, cu un impact bugetar estimat în anul 2026 la 15 mil. lei.

           D. Alte cheltuieli de exploatare
          Cheltuielile de exploatare înregistrează o diminuare de 6,8% comparativ cu nivelul realizat în anul 2025 şi sunt cuprinse: cheltuielile privind amortizarea imobilizărilor corporale şi necorporale, cheltuielile privind ajustările şi provizioanele, cheltuielile cu majorări si penalități, cheltuielile privind activele imobilizate. În cadrul cheltuielilor de exploatare, categoria „alte cheltuieli” rămân aproximativ la nivelul  realizat în anul 2025, și aici sunt cuprinse cheltuielile privind constituirea fondurilor speciale calculate în conformitate cu prevederile legale în vigoare, respectiv: fondul de conservare și regenerare a pădurilor constituit în baza Legii nr. 331/2024 – Codul Silvic și fondul de accesibilizare a pădurilor constituit în baza Legii nr. 56/2010 privind accesibilizarea fondului forestier naţional cu modificările și completările ulterioare.  
În cheltuielile de exploatare sunt cuprinse de asemenea, cheltuielile efective ce se vor realiza cu paza pădurilor pentru proprietarii privați, la costul efectiv, regia suportând eventualele diferențe rezultate între sumele încasate de la buget în conformitate cu prevederile Hotărârii de Guvern nr. 864/2016  și costul realizat.   
           În grupa cheltuielilor financiare sunt cuprinse cheltuielile cu dobânzile și comisioanele bancare, cheltuielile din diferențe de curs valutar și alte cheltuieli financiare.            
           Profitul brut prognozat pentru anul 2026 este în valoare de 105 milioane lei și se preconizează o creștere a acestuia de 6,0% comparativ cu valoarea realizată în anul 2025. Impozitul pe profit aferent este în valoare de 18,3 milioane lei, iar profitul net prognozat a se realiza la 31.12.2026 este de 86,6 milioane lei. 

           Veniturile și Cheltuielile din fonduri europene 
 Regia Națională a Pădurilor – Romsilva a semnat în data de 30.01.2026 un contract de finanțare pentru implementarea proiectului cu titlul „Sistem Informatic pentru Gestionarea Fondului Forestier Administrat de Romsilva”, finanțat prin Programul Creștere Inteligentă, Digitalizare și Instrumente Financiare 2021-2027 (PCIDIF). 
              Proiectul se desfășoară în perioada februarie 2026 – ianuarie 2029 și este în valoare totală de 73.525 mii lei, din care 66.228 mii lei reprezintă investiții și 7.297 mii lei diverse cheltuieli. Valoarea totală a proiectului a fost repartizată pe toată perioada de derulare a contractului conform graficului de implementare.
            Pentru anul 2026 este prevăzută valoarea totală de 1.159 mii lei, din care investiții, respectiv achiziția de echipamente TIC în valoare de 283 mii lei și cheltuieli totale în valoare de 877 mii lei, care sunt tratate distinct în proiectul de buget, din care cheltuieli cu salariile 691 mii lei și cheltuieli de informare și publicitate în valoare de  186 mii lei.

           Pentru anul 2026 Regia Naţională a Pădurilor – Romsilva nu prevede înregistrarea de plăţi restante către bugetele publice, iar creanţele restante se preconizează că rămân la nivelul realizat în anul 2025.
           Cheltuielile de natură salarială au fost calculate pentru un număr mediu de personal de 13.000 luând în considerare prevederile Legii nr. 43/2026 a bugetului de stat pe anul 2026, ale Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale  Ordonanţei de urgenţă a Guvernului nr. 89/2025 pentru modificarea şi completarea Legii nr. 227/2015 privind Codul fiscal, reglementarea unor măsuri fiscal-bugetare, precum şi pentru modificarea şi completarea unor acte normative  cu modificările și completările ulterioare, precum și ale Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unitaţile administrativ teritoriale sunt acţionari unici sau majoritari sau deţin direct ori indirect o participaţie majoritară, cu modificările și completările ulterioare.
            Astfel,  câștigul mediu lunar pe salariat determinat pe baza cheltuielilor de natură  salarială este de 10.560 lei/persoană, înregistrând o diminuare de 3,1% comparativ cu nivelul realizat în anul anterior, iar câstigul mediu lunar pe salariat determinat pe baza cheltuielilor de natură  salarială recalculat conform Ordonanței Guvernului nr.26/2013 este de 10.419 lei/persoană și înregistrează o diminuare de 3,9% comparativ cu nivelul realizat în anul 2025.        
             În cadrul Bugetului de Venituri și Cheltuieli programat pentru anul 2026, nu sunt incluși indicatorii aferenți unităților cu personalitate juridică din structura regiei (parcurile naturale / naționale, Muzeul Cinegetic al Carpaților „Posada” și Direcția de Creștere, Exploatare și Ameliorare a Cabalinelor) și nici numărul de personal aferent.

            Pentru cheltuielile generate de administrarea parcurilor naturale şi naţionale, care în anul 2026 se ridică la 58,4 milioane lei, precum şi pentru cheltuielile generate de susţinerea activităţii de creştere, exploatare şi ameliorare a cabalinelor în valoare de 70,5 milioane lei ar fi necesar să se elaboreze acte normative care să permită suportarea lor de la bugetul statului, astfel acestea se suportă din veniturile proprii ale Regiei Naţionale a Pădurilor – Romsilva, influenţând în mod direct diminuarea profitului brut cu suma de 128,9 milioane lei. 

            La sursele pentru finanţarea investiţiilor este prevăzută suma de 288.705 mii lei, din care 60.000 mii lei din surse proprii, respectiv din amortizare, 19.800 mii lei din alocaţii bugetare pentru investiții acordate conform Legii nr.43/2026 privind bugetul de stat pe anul 2026, 14.957 mii lei alocații de la buget pentru perdele forestiere de protecție, 2.500 mii lei credite bancare externe, 191.448 mii lei din alte surse, respectiv: 90 mii lei din fond de ameliorare, 170.000 mii lei din fond de accesibilizare și 21.075 mii lei din Planul Național de Redresare și Reziliență și fonduri europene 283 mii lei.
	Alocațiile bugetare, creditele bancare externe (B.D.C.E.), fondul de accesibilizare, PNRR vor fi folosite pentru execuția de drumuri forestiere și lucrări de corectare a torenților. 
Lucrările de corectare a torenților sunt necesare în vederea diminuării efectelor distructive ale viiturilor torențiale, prin retenția direct de aluviuni, consolidarea malurilor și albiilor. Alături de aceste efecte directe și indirecte, prin executarea lucrărilor de corecții de torenți sunt apărate drumurile forestiere, podurile și podețele, lucrările de artă existente, terenurile silvice și nu în ultimul rând localitățile situate în aval.
          Lucrările de execuție a drumurilor forestiere sunt necesare în vederea accesibilizării fondului forestier, pentru a se asigura continuitatea tratamentelor silviculturale precum și a lucrărilor de îngrijire a arboretelor.
          În ceea ce privesc cheltuielile privind achiziţiile aferente anului 2026, Regia Naţională a Pădurilor-Romsilva are în vedere reducerea la minim a acestora, în condiţiile menţinerii unei calităţi corespunzătoare a procesului de producţie.
          În privinţa achiziţiilor legate de prevederile din Contractul colectiv de muncă în vigoare au fost respectate anunţurile de intenţie, în vederea achiziţionării acestora la cele mai mici preţuri, urmărindu-se cu rigurozitate încadrarea în cheltuielile aprobate.
          Toate cheltuielile propuse în bugetul de venituri şi cheltuieli al Regiei Naţionale a Pădurilor-Romsilva pentru anul 2026 sunt efectuate din veniturile proprii ale acesteia şi nu de la bugetul statului, neînregistrându-se arierate. 
          Proiectul bugetului de venituri şi cheltuieli a fost supus controlului financiar de gestiune conform Hotărârii Guvernului nr. 1151/2012 pentru aprobarea Normelor metodologice privind modul de organizare şi exercitare a controlului financiar de gestiune. La fundamentarea indicatorilor economico-financiari s-au avut în vedere recomandările și propunerile organelor de control și de audit. 
          Având în vedere prevederile art.8 alin.(1), (2) și (4) din Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unitațile administrativ - teritoriale sunt acționari unici sau majoritari sau dețin direct ori indirect o participație majoritară, până la aprobarea prin hotărâre de Guvern a bugetului de venituri și cheltuieli pentru anul 2026, propunem ca nivelul cheltuielilor aprobate să fie la nivelul celor efectiv realizate, în condițiile în care acestea depășesc plafoanele prevăzute la aliniatele mai sus menționate.

	2.4
	Alte informaţii
	         Nu au fost identificate

	Secţiunea a 3-a
Impactul socioeconomic al proiectului de act normativ

	3.1 
	Descrierea generală a beneficiilor şi costurilor estimate ca urmare a intrării în vigoare a actului normativ
	

Proiectul de act normativ nu se referă la acest subiect.

	3.2.
	Impactul social
	Proiectul de act normativ nu se referă la acest subiect.

	3.3.
	Impactul asupra drepturilor şi libertăţilor fundamentale ale omului
	

Proiectul de act normativ nu se referă la acest subiect.

	3.4.
	Impactul macroeconomic
	Valoarea investiţiilor finanţate din alocaţii bugetare se află în concordanţă cu prevederile Legii nr. 43/2026 a bugetului de stat pe anul 2026. Lucrările care se vor executa din sumele alocate din surse bugetare constau în principal în amenajarea bazinelor torenţiale, reabilitarea reţelei de drumuri forestiere, precum şi reconstrucţie ecologică a unor terenuri degradate.


	3.4.1.
	Impactul asupra economiei şi asupra principalilor indicatori macroeconomici
	

Proiectul de act normativ nu se referă la acest subiect.

	3.4.2.
	Impactul asupra mediului concurenţial şi domeniul ajutoarelor de stat
	
Proiectul de act normativ nu se referă la acest subiect.

	3.5.
	Impactul asupra mediului de afaceri
	Proiectul de act normativ nu se referă la acest subiect.

	3.6.
	Impactul asupra mediului înconjurător
	Proiectul de act normativ nu se referă la acest subiect.

	3.7
	Evaluarea costurilor si beneficiilor din perspectiva inovării si digitalizării
	
Proiectul de act normativ nu se referă la acest subiect.

	3.8
	Evaluarea costurilor si beneficiilor din perspectiva dezvoltarii durabile
	
Proiectul de act normativ nu se referă la acest subiect.

	3.9
	Alte informatii
	Nu au fost identificate

	Secţiunea a 4-a
Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri

	- în mii lei (RON) –

	Indicatori
	Anul curent
	Următorii patru ani
	Media pe cinci ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:
	-
	-
	-
	-
	-
	-

	a) buget de stat, din acesta:
(i) impozit pe profit
(ii) impozit pe venit
	-
	-
	-
	-
	-
	-

	b) bugete locale
(i) impozit pe profit
	-
	-
	-
	-
	-
	-

	c) bugetul asigurărilor sociale de stat:
(i) contribuţii de asigurări
	-
	-
	-
	-
	-
	-

	d) alte tipuri de venituri
(se va menționa natura acestora)
	-
	-
	-
	-
	-
	-

	4.2. Modificări ale cheltuielilor bugetare, plus/minus, din care:
	-
	-
	-
	-
	-
	-

	a) buget de stat, din acesta:
(i) cheltuieli de personal
(ii) bunuri şi servicii
	
-
	
-
	
-
	
-
	
-
	
-

	b) bugete locale:
(i) cheltuieli de personal
(ii) bunuri şi servicii
	-
	-
	-
	-
	-
	-

	c) bugetul asigurărilor sociale de stat:
(i) cheltuieli de personal
(ii) bunuri şi servicii
	-
	-
	-
	-
	-
	-

	d) alte tipuri de cheltuieli
(se va menționa natura acestora)
	-
	-
	-
	-
	-
	-

	4.3. Impact financiar, plus/minus, din care:
	-
	-
	-
	-
	-
	-

	a) buget de stat
	-
	-
	-
	-
	-
	-

	b) bugete locale
	-
	-
	-
	-
	-
	-

	4.4. Propuneri pentru acoperirea creşterii cheltuielilor bugetare
	-
	-
	-
	-
	-
	-

	4.5. Propuneri pentru a compensa reducerea veniturilor bugetare
	-
	-
	-
	-
	-
	-

	4.6. Calcule detaliate privind fundamentarea modificărilor veniturilor şi/sau cheltuielilor bugetare
	-
	-
	-
	-
	-
	-

	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:
	-
	-
	-
	-
	-
	-

	a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;
b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.
	




-
	




-
	




-
	




-
	




-
	




-

	4.8. Alte informații
	Nu au fost identificate.

	Secţiunea a 5-a
Efectele proiectului de act normativ asupra legislaţiei în vigoare

	5.1.
	Măsuri normative necesare pentru aplicarea prevederilor proiectului de act normativ
	

Proiectul de act normativ nu se referă la acest subiect.

	5.2
	Impactul asupra legislaţiei în domeniul achiziţiilor publice
	
Proiectul de act normativ nu se referă la acest subiect.


	5.3.
	Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).
	



Proiectul de act normativ nu se referă la acest subiect.

	5.3.1.
	Măsuri normative necesare transpunerii directivelor UE
	
Proiectul de act normativ nu se referă la acest subiect.


	5.3.2.
	Măsuri normative necesare aplicării actelor legislative ale UE
	

	5.4.
	Hotărâri ale Curţii de Justiţie a Uniunii Europene
	Proiectul de act normativ nu se referă la acest subiect.


	5.5.
	Alte acte normative şi/sau documente internaţionale din care decurg angajamente asumate
	

Proiectul de act normativ nu se referă la acest subiect.

	5.6
	Alte informatii
	Nu au fost identificate.

	Secţiunea a 6-a
Consultările efectuate în vederea elaborării proiectului de act normativ

	6.1.
	Informaţii privind neaplicarea procedurii de participare la elaborarea actelor normative
	

Proiectul de act normativ nu se referă la acest subiect.



	6.2.
	Informaţii privind procesul de consultare cu organizaţii neguvernamentale, institute de cercetare şi alte organisme implicate
	


Proiectul de act normativ nu se referă la acest subiect.

	6.3.
	Informaţii despre consultările organizate cu autorităţile administraţiei publice locale
	

Proiectul de act normativ nu se referă la acest subiect.

	6.4.
	Informaţii privind puncte de vedere/opinii emise de organisme consultative constituite prin acte normative
	



Proiectul de act normativ nu se referă la acest subiect.



	6.5.
	Informaţii privind avizarea de către:
a) Consiliul Legislativ
b) Consiliul Suprem de Apărare a Ţării
c) Consiliul Economic şi Social
d) Consiliul Concurenţei
e) Curtea de Conturi
	

Proiectul de act normativ nu se referă la acest subiect.


	6.6.
	Alte informaţii
	Nu au fost identificate.

	Secţiunea a 7-a
Activităţi de informare publică privind elaborarea si implementarea proiectului de act normativ


	7.1.
	Informarea societăţii civile cu privire la elaborarea proiectului de act normativ
	             Proiectul de hotărâre a Guvernului pentru aprobarea bugetului de venituri şi cheltuieli pe anul 2026 pentru Regia Națională a Pădurilor-Romsilva, aflată sub autoritatea Ministerului Mediului, Apelor şi Pădurilor este un act administrativ cu caracter individual, având ca obiect aprobarea bugetului de venituri şi cheltuieli pe anul 2026 al Regiei Naționale a Pădurilor-Romsilva și nu se supune procedurii prevăzute de  Legea nr. 52/2003 privind transparenţa decizională în administraţia publică, republicată, cu modificările ulterioare.
             În acest sens, precizăm că potrivit dispozițiilor art.5 alin.(1) din Normele metodologice de aplicare a Legii nr.52/2003 privind transparenţa decizională în administraţia publică, aprobate prin Hotărârea Guvernului nr.831/2022, „actele administrative cu caracter individual, precum şi cele prevăzute la art.6 din Legea nr. 52/2003, republicată, cu modificările ulterioare, nu fac obiectul procedurii de asigurare a transparenţei decizionale”.

	7.2.
	Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice
	




Proiectul de act normativ nu se referă la acest subiect.


	Secţiunea a 8-a
Măsuri de implementare

	8.1.
	Măsuri de punere în aplicare a proiectului de act normativ
	
 Proiectul de act normativ nu se referă la acest subiect.

	8.2.
	Alte informaţii
	Nu au fost identificate.


		

	      





















             Pentru considerentele de mai sus, s-a elaborat prezentul proiect de Hotărâre a Guvernului privind aprobarea bugetului de venituri şi cheltuieli pe anul 2026 al Regiei Naţionale a Pădurilor – Romsilva, aflată sub autoritatea Ministerului Mediului, Apelor şi Pădurilor, care în forma prezentată a fost avizat de către ministerele interesate şi pe care îl supunem spre adoptare Guvernului.

